CELEX: 62020TN0301
Language: hr
Date: 2020-05-19 00:00:00
Title: Predmet T-301/20: Tužba podnesena 19. svibnja 2020. – Hengshi Egypt Fiberglass Fabrics i Jushi Egypt for Fiberglass Industry protiv Komisije

27.7.2020   
            
            
               HR
            
            
               Službeni list Europske unije
            
            
               C 247/30
            
         
      Tužba podnesena 19. svibnja 2020. – Hengshi Egypt Fiberglass Fabrics i Jushi Egypt for Fiberglass Industry protiv Komisije
      (Predmet T-301/20)
      (2020/C 247/40)
      Jezik postupka: engleski
      
         Stranke
      
      
         Tužitelji: Hengshi Egypt Fiberglass Fabrics SAE (Ain Sukhna, Egipat), Jushi Egypt for Fiberglass Industry SAE (Ain Sukhna) (zastupnici: B. Servais i V. Crochet, odvjetnici)
      
         Tuženik: Europska komisija
      
         Tužbeni zahtjev
      
      Tužitelji od Općeg suda zahtijevaju da:
      
                  —
               
               
                  poništi Provedbenu uredbu Komisije (EU) 2020/492 оd 1. travnja 2020. o uvođenju konačnih antidampinških pristojbi na uvoz određenih tkanih i/ili prošivenih tkanina od staklenih vlakana podrijetlom iz Narodne Republike Kine i Egipta, u dijelu u kojem se odnosi na tužitelje (1);
               
            
                  —
               
               
                  tuženiku naloži snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog temelji se na tvrdnji da Komisijina metodologija za utvrđivanje Hengshijevih troškova proizvodnje, prodajnih, općih i administrativnih troškova te dobiti radi izračuna Hengshijeve uobičajene vrijednosti povrjeđuje članak 2. stavak 5., kao i članak 2. stavke 3., 6., 11. i 12., te članak 9. stavak 4. Osnovne uredbe.
               
            
                  2.
               
               
                  Drugi tužbeni razlog temelji se na tvrdnji da Komisijina metodologija za utvrđivanje marži obaranja i snižavanja cijena u odnosu na tužitelje povrjeđuje članak 3. stavke 1., 2., 3. i 6. te članak 9. stavak 4. Osnovne uredbe.
               
            
         (1)  SL 2020., L 108, str. 1.